Juli entornèc de nauèth en Roma trionfant e coronat de laurèrs; mès, damb eth temps, Bruto Casio, que tostemp auie envejat era sua grana eminéncia, hilèc en secret ua subtila conspiración contra Juli (coma dempús relatarè) e alistèc eth lòc precís qu’auie d’èster guinhauetejat; Juli venguec en Capitòli un dia, coma acostumaue, e aquiu siguec assautat còp sec peth traïdor Bruto e d’auti des sòns enemics que l’escotelèren damb es sues dagues, en tot caperar-lo de herides.